**Invitaţie**

13 octombrie 2016 - **Ministerul Fondurilor Europene (MFE)** prin **Autoritatea de Management a Programului Operaţional Capital Uman (POCU)** şi **Organismul Intermediar Sud-Est**

vă invită să participaţi

**joi, 20 octombrie 2016, între orele 12:00 – 15:00**

la **sesiunea de informare**

referitoare la apelurile de proiecte **„Şcoală pentru toţi”,** cu o **alocare totală de** 173,2 **milioane de euro,** din Programul Operațional Capital Uman **şi „Profesori motivaţi în şcoli defavorizate”, cu o alocare de 25 milioane euro**, care sprijină ***Strategia naţională privind reducerea părăsirii timpurii a școlii.***

Întâlnirea va avea loc la **Brăila, în sala de festivități a Colegiului Național ”Ana Aslan”**

**Str. Calea Călărașilor nr.307A.**

Pentru a participa la această întâlnire, vă rugăm să **vă înscrieţi,** până la data de **19 octombrie 2016, ora 14:00,** la adresa:office@fsesudest.ro**,** menţionînd: **numele, instituţia pe care o reprezentaţi, localitatea, judeţul, adresa electronică** şi **numărul de telefon**. Capacitatea maximă a sălii este de 150 de persoane şi participarea va fi confirmată în ordinea înscrierilor, în limita locurilor disponibile.

**Informații despre apelurile de proiecte „Şcoală pentru toţi”** şi **„Profesori motivaţi în şcoli defavorizate”:**

**http://www.fonduri-ue.ro/presa/noutati/2042-pocu-198-2-milioane-de-euro-pentru-scolile-defavorizate**

* sprijină măsurile 6.1., 6.2., 6.3., 6.4., 6.5., 6.6., 6.7. din *Pachetul integrat pentru combaterea sărăciei* aprobat prin Memorandum de guvernul României în data de 19 iulie 2016.
* fac parte din cadrul **Axei Prioritare** (AP) 6 **„Educaţie şi competenţe”, Prioritatea de Investiţii** (PI) 10i. „Reducerea şi prevenirea abandonului şcolar timpuriu şi promovarea accesului egal la învăţământul preşcolar, primar şi secundar de calitate, inclusiv la parcursuri de învăţare formale, nonformale şi informale pentru reintegrarea în educaţie şi formare”, care ca **obiective specifice (OS)**:
* OS 6.2. „Creşterea participării la învăţământul antepreşcolar şi preşcolar, în special a grupurilor cu risc de părăsire timpurie a şcolii, cu accent pe copiii aparţinând minorităţii roma şi a celor din mediul rural”; (doar pentru apelul **„Şcoală pentru toţi”);**
* OS 6.3. „Reducerea părăsirii timpurii a şcolii prin măsuri integrate de prevenire şi de asigurare a oportunităţilor egale pentru elevii aparţinând grupurilor vulnerabile, cu accent pe elevii aparţinând minorităţii roma şi elevii din mediul rural/ comunităţile dezavantajate socio-economic”; (doar pentru apelul **„Şcoală pentru toţi”);**
* OS 6.4. „Creșterea numărului de tineri care au abandonat școala și de adulți care nu si-au finalizat educația obligatorie care se reîntorc în sistemul de educației și formare, inclusiv prin programe de tip a doua șansă și programe de formare profesională”. (doar pentru apelul **„Şcoală pentru toţi”);**
* OS 6.6. „Îmbunătăţirea competenţelor personalului didactic din învăţământul pre universitar în vederea promovării unor servicii educaţionale de calitate orientate pe nevoile elevilor şi a unei şcoli incluzive”. (pentru ambele apeluri).

**Despre Programul Operațional Capital Uman 2014-2020:**

Programul Operațional Uman 2014-2020 are o alocare totală de 4,326 miliarde euro. Programul stabilește prioritățile de investiții, obiectivele specifice și acțiunile asumate de către România în domeniul resurselor umane, continuând astfel investițiile realizate prin Fondul Social European în perioada 2007‐2013 și contribuind la reducerea disparităţilor de dezvoltare economică şi socială dintre România şi Statele Membre ale UE. În vederea atingerii obiectivelor propuse, în cadrul POCU au fost stabilite 7 Axe Prioritare.